  Наталья Тетерина Ижкарлэн администрациез тупась инты шедьтӥз ке, Удмуртилэн шоркараз бадминтонъя 10 кортъем центр кылдыны быгатоз. Спортъя объектэз пуктон луонлык сярысь 27-тӥ пӧсьтолэзе инвестициосъя кар кенешлэн пумиськоназ кенешизы. Тунсыкъяськись мурт вань ни, администрацилы музъем шедьтоно. Нырысь-вылысь Металлургъёслэн городокысьтызы 80 номеро школа дорысь интыез чаклам, но отын музъемез басьтонэн технической юанъёс кылдӥзы Дмитрий Загребин, Карын инвестициосты азинтонъя но ӵектосъёсын ужанъя управленилэн кивалтӥсезлэсь ужъёссэ быдэсъясьУдмуртиысь бадминтонъя федерацилэн тӧроезлэн воштӥсез Михаил Акулов верамъя, Ижкарысь бадминтонъя центрез пуктыны кичӧлтӥсьёс кар тӧрлыкъёслы огъетэз кулэ ке трос спорт амалъёслы упамон карыны карыны но концессионной тупанкылъя яке валче вылысь лэсьтӥськонэ пыриськыны ӵекто. Спортъя вуоно объектын 10 кортъёс (14,4х6,1 метр котькудӥз) но 300 интылы трибунаос луозы. Заллэн эрико ӝуждалаез 9 метрлэсь ятыргес луоз. Нуналаз 320 адями ветлыны быгатоз. Центрын 250-лэсь трос бадӟымъёс но 400-лэсь трос пиналъёс спортэн вырыны быгатысалзы. Али Ижкарын бадминтонэн шудыны нимысьтыз тупатэм инты ӧвӧл бере, инвестициосъя кенешын та ӵектосэз умоен лыдъязы но со бордын ужась группаез проектэз йылаз-пумаз вуттыны косӥзы. Тегъёс: Спорт Ижкар Удмуртия инвестициос лэсьтськон  